VGI รับรางวัล “Thailand’s Top Corporate Brand” ครั้งที่ 5
VGI รับรางวัล “Thailand’s Top Corporate Brand 2021” สุดยอดองค์กรที่มีมูลค่าแบรนด์สูงสุด เป็นครั้งที่ 5
VGI รับรางวัล “Thailand’s Top Corporate Brand 2021” สุดยอดองค์กรที่มีมูลค่าแบรนด์สูงสุด เป็นครั้งที่ 5
21 ม.ค. 2565

บริษัท วีจีไอ จำกัด (มหาชน) หรือ วีจีไอ หรือ VGI ผู้นำการตลาด Offline-to-Online (O2O) โซลูชั่นส์ ผ่านแพลตฟอร์มที่หลากหลาย ซึ่งมีพันธกิจในการสร้างธุรกิจอย่างยั่งยืนภายใต้การคำนึงถึงผู้มีส่วนได้ส่วนเสียทุกภาคส่วน ตลอดจนสังคมและสิ่งแวดล้อมรอบตัว
โดยนางอรนุช รุจิราวรรณ ผู้อำนวยการใหญ่สายงานการขาย VGI เป็นตัวแทนเข้ารับมอบรางวัลเกียรติยศ Thailand’s Top Corporate Brand 2021 เป็นครั้งที่ 5 ในฐานะที่ VGI เป็นสุดยอดองค์กรที่มีมูลค่าแบรนด์สูงสุดในหมวดสื่อและสิ่งพิมพ์ ด้วยมูลค่าแบรนด์ตามราคาตลาดปัจจุบันกว่า 56.5 พันล้านบาท (ราคา ณ วันที่ 20 มกราคม 2565) จากงาน “ASEAN and Thailand’s Top Corporate Brands 2021” ที่จัดขึ้นโดยหลักสูตรปริญญาโท ด้านแบรนด์และการตลาด (MBM) คณะพาณิชยศาสตร์และการบัญชี จุฬาลงกรณ์มหาวิทยาลัย ร่วมกับตลาดหลักทรัพย์แห่งประเทศไทย โดยมี ศ.ดร. บัณฑิต เอื้ออาภรณ์ อธิการบดีจุฬาลงกรณ์มหาวิทยาลัยให้เกียรติเป็นผู้มอบรางวัลในครั้งนี้